شێخ عەبدولقادر شەمزینی
شێخ عەبدولقادر شەمزینی یان نەھری (لەدایکبوون: ١٨٥١، شەمزینان، مردن: ١٩٢٥، ئامەد) کەسایەتیی سیاسیی کوردە کە سەرۆکی جەماعەتی تەعاون و تەرەقیی کورد بوو لە ئەستەمبوڵ. بەرلەوە ھاوکاریی شۆڕشی شێخ عوبەیدوڵڵای نەھریی کرد و لەسەر ئەوە دوور خرایەوە. دواتر بوو بە ھاوکاری بزووتنەوەی ئازادی و لەدوای شۆڕشی شێخ سەعیدی پیران لەسێدارە درا.

ژیان 
شێخ عەبدولقادر کوڕی شێخ عوبەیدوڵڵای نەھری بوو و لە ساڵی ١٨٥١ لە شەمزینان لەدایک بوو. ئەو لە شۆڕشەکەی شێخ عوبەیدیلادا بەشداریی کرد و دوای شکانی شۆڕشەکە، لە ساڵی ١٨٨١دا، لەگەڵ باوکی دوور خرایەوە. دوای گەڕانەوە چووە ئەستەمبوڵ و لەوێ بوو بە سەرۆکی جەماعەتی تەعاون و تەرەقیی کورد و لەوێ ڕۆژنامەی کورد تەعاون و ترقی غزەتەسیت بە ھاوکاریی پیرەمێرد و کەسانی تر دەرکرد.

مردن 
لە ساڵی ١٩٢٥دا دوای ڕووخانی شۆڕشەکەی شێخ سەعیدی پیران قۆڵبەست کرا. دواتر بران بۆ دیاربەکر و لەگەڵ ژمارەیەک لە ئەندامانی بزووتنەوەی ئازادی لە ڕۆژی ٢٤ی ئایاری ١٩٢٥دا لەسێدارە دران. لەدوای مردنی شاعیرانی کورد، وەک پیرەمێرد و جەوھەری، چەند ھۆنراوەیان بۆ دانا و ئەو و ھاوکارەکانیان بە قارەمانانی کورد ناو برد.

سەرچاوەکان 

لەدایکبووانی ١٨٥١
مردووانی ١٩٢٥
سیاسەتوانانی کورد
کوردەکانی عوسمانی